pythainlp/thaigov-v2-corpus-22032023 huggingface dataset:
วันศุกร์ที่ 29 มกราคม 2564
เคาะ! วงเงินบัตรทองปี 65 สองแสนล้านบาท
...
มีข่าวดีมาบอก
กองทุนหลักประกันสุขภาพแห่งชาติ
ได้รับการจัดสรรงบประมาณ ปี 2565
จากการประชุม ครม. นัดล่าสุด
วงเงินรวมกว่า 201 แสนล้านบาทเลยทีเดียว
ซึ่งจะทำให้คนไทยทุกคนสามารถ
เข้าถึงบริการสาธารณสุขได้อย่างทั่วถึง
โดยมีรายการต่าง ๆ ดังนี้
.
1. ค่าบริการทางการแพทย์เหมาจ่ายรายหัว
.
2. ค่าบริการสาธารณสุขผู้ติดเชื้อเอชไอวี
และผู้ป่วยเอดส์ ผู้มีสิทธิจำนวน 445,964 คน
.
3. ค่าบริการผู้ป่วยไตวายเรื้อรัง
.
4. ค่าบริการเพื่อควบคุม ป้องกัน และรักษา
โรคเรื้อรัง ผู้มีสิทธิจำนวน 9,7,280 คน
(เบาหวาน ความดันโลหิตสูง จิตเวชเรื้อรัง)
.
5. ค่าบริการสาธารณสุขเพิ่มเติมสำหรับ
หน่วยบริการในพื้นที่กันดาร พื้นที่เสี่ยงภัย
และพื้นที่จังหวัดชายแดนภาคใต้ จำนวน 207 แห่ง
.
6. ค่าบริการสาธารณสุขสำหรับ
ผู้มีภาวะพึ่งพิงในชุมชน
.
7. ค่าบริการสาธารณสุขเพิ่มเติมสำหรับ
การบริการระดับปฐมภูมิ
ที่มีแพทย์ประจำครอบครัว(ทีม PHC)
.
8. ค่าบริการสาธารณสุขร่วมกับ
องค์กรปกครองส่วนท้องถิ่น
.
9. ค่าบริการสาธารณสุขสำหรับบริการ
กรณีโรคโควิด -19 เป้าหมายบริการ
ตรวจคัดกรอง และบริการรักษาพยาบาล
.
10. เงินช่วยเหลือเบื้องต้นผู้รับบริการ
และผู้ให้บริการเป้าหมาย 1,657 คน
.
11. ค่าบริการสร้างเสริมสุขภาพ
และป้องกันโรค เป้าหมาย 66,210,000 คน
.
รวมทั้ง งบประมาณบริหารงานสำนักงาน
หลักประกันสุขภาพแห่งชาติ (สปสช.)
.
โดยสิทธิประโยชน์ใหม่ที่ประชาชนจะได้รับ เช่น
การผ่าตัดปลูกถ่ายตับในผู้ป่วยโรคตับแข็ง
ระยะกลาง - ท้าย, การตรวจคัดกรองยีนส์
HLA-B*5801 ก่อนเริ่มยา Allopurinol
ในผู้ป่วยโรคเกาต์
.
นอกจากนี้ ยังเพิ่มรายการอุปกรณ์
Extracorporeal Membrane
ในการรักษาภาวะหัวใจ/ปอดล้มเหลวเฉียบพลัน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันศุกร์ที่ 29 มกราคม 2564
เฮ! ลดภาษีที่ดินและสิ่งปลูกสร้าง 90% ปี 2564
...
มาแล้วครับ อีกหนี่งข่าวดีที่หลายคนรอคอย
มาตรการลดภาษีที่ดินและสิ่งปลูกสร้าง
และค่าธรรมเนียมการโอน – จำนองอสังหาริมทรัพย์
ที่ ครม. เห็นชอบ เพื่อบรรเทาภาระประชาชนในช่วงโควิดระบาด
.
แบ่งเป็น 2 มาตรการ ดังนี้
1.ลดภาษีที่ดินและสิ่งปลูกสร้าง พ.ศ. 2564
ในอัตรา 90% สำหรับที่ดินและสิ่งปลูกสร้าง
ที่เป็นพื้นที่เกษตรกรรม/ที่อยู่อาศัย/ใช้ประโยชน์อื่น ๆ
รวมถึงที่ดิน - ที่อยู่อาศัยที่ทิ้งไว้ว่างเปล่า ไม่ได้ทำประโยชน์
.
2.ลดค่าธรรมเนียมจดทะเบียนสิทธิและนิติกรรมสำหรับที่อยู่อาศัย
เช่น ค่าธรรมเนียมการโอน – จำนองอสังหาริมทรัพย์
เหลือ 0.01% เฉพาะการซื้อขายที่ดินพร้อมอาคาร
ประเภทบ้านเดี่ยว บ้านแฝด บ้านแถว หรืออาคารพาณิชย์
ที่มีราคาไม่เกิน 3 ล้านบาท
.
โดยทั้ง 2 มาตรการนี้จะมีผลบังคับใช้
นับถัดจากวันที่ประกาศในราชกิจจานุเบกษา
จนถึงวันที่ 31 ธันวาคม 2564
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 29 มกราคม 2564
พันธบัตรรัฐบาลเพื่อความยั่งยืน (Sustainability Bond) ของประเทศไทย เดินหน้าคว้ารางวัลระดับภูมิภาคอย่างต่อเนื่อง
พันธบัตรรัฐบาลเพื่อความยั่งยืน (Sustainability Bond) ของประเทศไทยได้รับรางวัล Best Sustainability Bond ระดับภูมิภาคประจำปี พ.ศ. 2563 ในการจัดอันดับ Deals of the Year - Triple A Sustainable Capital Markets Regional Awards 2020 ของสำนักข่าว The Asset
พันธบัตรรัฐบาลเพื่อความยั่งยืน (Sustainability Bond) ของประเทศไทย เดินหน้าคว้ารางวัลระดับภูมิภาคอย่างต่อเนื่อง
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า พันธบัตรรัฐบาลเพื่อความยั่งยืน (Sustainability Bond) ของประเทศไทยได้รับรางวัล Best Sustainability Bond ระดับภูมิภาคประจำปี พ.ศ. 2563 ในการจัดอันดับ Deals of the Year - Triple A Sustainable Capital Markets Regional Awards 2020 ของสำนักข่าว The Asset
กระทรวงการคลัง โดยสำนักงานบริหารหนี้สาธารณะ (สบน.) เริ่มออก Sustainability Bond ครั้งแรกในปีงบประมาณ พ.ศ. 2563 และได้มีการออกอย่างต่อเนื่อง เพื่อนำเม็ดเงินระดมทุนที่ได้ไปใช้สำหรับโครงการที่เป็นมิตรต่อสิ่งแวดล้อม ตลอดจนโครงการช่วยเหลือ เยียวยา และบรรเทาความเดือดร้อนแก่ผู้ที่ได้รับผลกระทบจากการระบาดของเชื้อไวรัสโคโรนาสายพันธุ์ใหม่ 2019 (Covid-19) จนในปัจจุบันมีวงเงินคงค้างอยู่ที่ 65,000 ล้านบาท และมีแผนที่จะดำเนินการออก Sustainability Bond ต่อไปเพื่อให้มียอดเงินคงค้างขั้นต่ำอยู่ในระดับ 100,000 ล้านบาท เพื่อสร้างสภาพคล่องให้แก่พันธบัตรดังกล่าวในตลาดตราสารหนี้ และสนับสนุนการพัฒนาตลาด ESG Bond ให้ยั่งยืน
นอกจากนี้ เมื่อวันที่ 21 มกราคม 2564 ที่ผ่านมาธนาคาร JP Morgan ได้นำ Sustainability Bond ของประเทศไทย (ESGLB35DA) เข้าไปคำนวณรวมดัชนี Government Bond Index - Emerging Market (GBI-EM Index) เนื่องจากธนาคาร JP Morgan เห็นว่า Sustainability Bond เป็น Benchmark Bond ที่มีสภาพคล่องอยู่ในระดับที่ดีและเพียงพอสำหรับรองรับการซื้อ-ขายในตลาดรอง ซึ่งสอดคล้องกับหลักเกณฑ์การจัดทำ GBI-EM Index ดังกล่าว
ในการนี้ สบน. ขอขอบคุณผู้มีส่วนเกี่ยวข้องทุกรายที่ได้เข้ามามีส่วนร่วมและช่วยให้ประเทศไทยได้รับรางวัลในครั้งนี้ สบน. คาดหวังเป็นอย่างยิ่งว่าการพัฒนา Sustainability Bond จะเป็นก้าวที่สำคัญในการส่งเสริมให้ทุกภาคส่วนของประเทศไทยตระหนักถึงการแก้ปัญหาด้านสิ่งแวดล้อมและสังคม ตลอดจนมีส่วนร่วมในการผลักดันประเทศไทยให้บรรลุเป้าหมายการพัฒนาอย่างยั่งยืนทั้ง 17 ด้าน (Sustainable Development Goals) ขององค์กรสหประชาชาติต่อไป
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 02 271 7999 ต่อ 5810
วันศุกร์ที่ 29 มกราคม 2564
รมว.วธ.เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์
รมว.วธ.เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์
วันที่ ๒๙ มกราคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ห้องประชุม ๑ ชั้น ๘ กระทรวงวัฒนธรรม
วันศุกร์ที่ 29 มกราคม 2564
ประกาศ 3 พื้นที่เมืองเก่า อนุรักษ์คุณค่าทางประวัติศาสตร์
วันพฤหัสบดีที่ 28 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลประกาศเขตพื้นที่เมืองเก่าเพิ่มเติม 3 เมือง ได้แก่ เมืองเก่าอุทัยธานี ประกอบด้วย วัดอุโปสถาราม เขาสะแกกรัง ย่านชุมชนตรอกยาจีน และชุมชนชาวแพแม่น้ำสะแกกรัง เมืองเก่าตรัง ประกอบด้วย บ้านพักผู้ว่าราชการจังหวัดตรัง วิหารคริสตจักรตรัง อาคารสโมสรข้าราชการ หอนาฬิกาจังหวัด สถานีรถไฟตรัง และตึกแถวย่านประวัติศาสตร์ทับเที่ยง และเมืองเก่าฉะเชิงเทรา ประกอบด้วย ป้อมและกำแพงเมืองริมน้ำบางปะกง วัดโสธรวรารามวรวิหาร ศาลหลักเมือง ตำหนักกรมหมื่นมรุพงษ์ศิริพัฒน์ อนุสาวรีย์พระยาศรีสุนทรโวหาร อาคารไม้สัก 100 ปี และตลาดสดทรัพย์สินพระมหากษัตริย์ เป้าหมายเพื่อคุ้มครองดูแลพื้นที่ให้พัฒนาควบคู่กับการอนุรักษ์คุณค่ามรดกทางประวัติศาสตร์
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
พม. เตรียมแนวทางรองรับกลุ่มเปราะบางที่ไม่ได้รับสิทธิ์ตามโครงการเราชนะ
พม. เตรียมแนวทางรองรับกลุ่มเปราะบางที่ไม่ได้รับสิทธิ์ตามโครงการเราชนะ
เมื่อวันที่27 ม.ค. 64 ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยรัฐบาลได้ประกาศมาตรการเยียวยาประชาชนที่ได้รับผลกระทบจากโรคโควิด-19 ระลอกใหม่ ผ่านโครงการเราชนะ เพื่อช่วยเหลือบรรเทาความเดือดร้อนสำหรับค่าใช้จ่ายในการดำรงชีวิตที่ครอบคลุมประชาชนหลากหลายกลุ่มอาชีพ ด้วยการสนับสนุนวงเงินเยียวยา 3,500 บาทต่อคนต่อเดือน เป็นระยะเวลา 2 เดือน (ก.พ. ถึง มี.ค. 2564)
นางพัชรีกล่าวต่อไปว่า กระทรวง พม. ในฐานะหน่วยงานรัฐที่มีภารกิจสำคัญในการช่วยเหลือเยียวยากลุ่มเปราะบาง อาทิ เด็ก ผู้สูงอายุ คนพิการ คนไร้ที่พึ่ง และผู้ด้อยโอกาสในสังคม รวมทั้งผู้มีรายได้น้อย จึงได้เตรียมแนวทางสนับสนุนให้กลุ่มเปราะบางสามารถเข้าถึงสิทธิ์ตามโครงการเราชนะ โดยมอบหมายให้พัฒนาสังคมและความมั่นคงของมนุษย์จังหวัด (พมจ.) ทุกจังหวัด ร่วมกับทีม พม. One Home ในจังหวัด ประชาสัมพันธ์ผ่านเครือข่ายอาสาสมัครพัฒนาสังคมและความมั่นคงของมนุษย์ (อพม.) หรือองค์กรปกครองส่วนท้องถิ่น รวมทั้งเครือข่ายอื่นๆ ในพื้นที่ และสายด่วน พม. โทร.1300 เพื่อประชาสัมพันธ์ให้กลุ่มเปราะบางทุกคนที่มีสิทธิ์ได้รับทราบและลงทะเบียนโครงการดังกล่าว อีกทั้งช่วยเหลือผู้รับบริการในสถานรับรองของกระทรวง พม. ที่มีคุณสมบัติครบถ้วนให้เข้าถึงสิทธิ์ตามโครงการฯ
นางพัชรีกล่าวเพิ่มเติมว่า สำหรับกลุ่มเปราะบางขาดคุณสมบัติที่ไม่ได้รับสิทธิ์ตามโครงการเราชนะ กระทรวง พม. ได้เตรียมมาตรการความช่วยเหลือต่างๆ ได้แก่ 1) ประเมินครอบครัวเพื่อช่วยเหลือสวัสดิการตามภารกิจกระทรวง พม. อาทิ เงินสงเคราะห์ เงินทุนประกอบอาชีพ เป็นต้น 2) เสริมพลัง สร้างความเข้าใจ และแนะนำทางเลือกของครอบครัวสำหรับการมีรายได้ และอาชีพ และ 3) ติดตามการช่วยเหลืออย่างต่อเนื่อง ทั้งนี้ สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 ทุกจังหวัด ซึ่งกระทรวง พม. พร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สำนักงานพัฒนาสังคมและความมั่นคงมนุษย์จังหวัดทุกจังหวัด
วันศุกร์ที่ 29 มกราคม 2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
วันนี้ (29 มกราตม 2564)​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพฒน์ ปลัดกระทรวงฯ และผู้บริหารระดับสูงในสังกัดกระทรวงฯ ที่เกี่ยวข้อง ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ผ่านระบบ Video Conference ณ ห้องประชุมิ 301 ตึกบัญชาการ 1 ทำเนียบรัฐบาล โดยที่ประชุมได้รับทราบรายงานผลการศึกษาของคณะอนุกรรมการศึกษารายละเอียดและผลกระทบเกี่ยวกับการส่งออกไม้สักสวนป่าและไม้พะยูง และได้ให้ข้อสังเกตของคณะกรรมการฯเพื่อให้หน่วยงานดำเนินการต่อไป นอกจากนี้ ที่ประชุมฯ ยังได้พิจารณาเกี่ยวกับร่างแผนแม่บทพัฒนาการป่าไม้แห่งชาติ ซึ่งถ่ายทอดเชื่อมโยงจากบทบัญญัติของนโยบายป่าไม้แห่งชาติ โดยผ่านการรับฟังความคิดเห็นจากทุกภาคส่วนแล้ว เพื่อใช้เป็นแผนแม่บทของหน่วยงานต่างๆ เป็นแนวทางปฏิบัติให้บรรลุเป้าหมายตามที่นโยบายป่าไม้แห่งชาติกำหนดไว้ รวมทั้งได้เห็นชอบร่างพระราชกฤษฎีกากำหนดไม้หวงห้าม (ฉบับ..) พ.ศ. … ซึ่งกำหนดให้ไม้กฤษณาเป็นไม้หวงห้าม ประเภท ก. ไม้หวงห้ามธรรมดา และกำหนดให้ไม้เทียนทะเลเป็นไม้หวงห้าม ประเภท ข. ไม้หวงห้ามพิเศษ อันเป็นการแก้ไขปัญหาการลักลอบตัดไม้กฤษณาและไม้เทียนทะเลที่ขึ้นตามป่าธรรมชาติ และปกปักษ์รักษาไม้กฤษณาและไม้เทียนทะเลให้คงอยู่ ทั้งนี้ ในการประชุมยังมีการนำเสนอให้ที่ประชุมทราบเกี่ยวกับประกาศของกระทรวงทรัพยากร ธรรมชาติและสิ่งแวดล้อม เรื่อง กำหนดที่ดินที่ได้รับอนุญาตให้ทำประโยชน์ตามประเภทหนังสือแสดงสิทธิเพื่อให้ไม้ที่ปลูกขึ้นในที่ดินดังกล่าวไม่เป็นไม้หวงห้าม พ.ศ. 2563 โดยในการพิจารณาที่ประชุมได้ให้ข้อสังเกต ของคณะกรรมการฯเพื่อให้หน่วยงานดำเนินการต่อไป
วันศุกร์ที่ 29 มกราคม 2564
อนุทิน หนุนวิสาหกิจชุมชน ลำปาง ปลูก-เก็บเกี่ยวกัญชา ส่งแปรรูปเป็นยาแผนไทย
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนวิสาหกิจชุมชนเกษตรอินทรีย์เพชรลานนา จ.ลำปาง ปลูก เก็บเกี่ยวกัญชามีมาตรฐาน ปลอดภัย ถูกกฎหมาย ส่งผลิตเป็นน้ำมันกัญชาและส่วนประกอบในตำรับยาแผนไทย สร้างรายได้ให้ชุมชน พร้อมมอบเมล็ดพันธุ์กัญชาให้
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนวิสาหกิจชุมชนเกษตรอินทรีย์เพชรลานนา จ.ลำปาง ปลูก เก็บเกี่ยวกัญชามีมาตรฐาน ปลอดภัย ถูกกฎหมาย ส่งผลิตเป็นน้ำมันกัญชาและส่วนประกอบในตำรับยาแผนไทย สร้างรายได้ให้ชุมชน พร้อมมอบเมล็ดพันธุ์กัญชาให้กับตัวแทนวิสาหกิจชุมชน
วันนี้ (29 มกราคม 2564) ที่วิสาหกิจชุมชนเกษตรอินทรีย์เพชรลานนา จ.ลำปาง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ธงชัย กีรติหัตถยากรรองปลัดกระทรวงสาธารสุข แพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือกและคณะผู้บริหาร ลงพื้นที่ติดตามความก้าวหน้ากลุ่มผู้ปลูกกัญชาทางการแพทย์ โดยนายอนุทินสัมภาษณ์ว่า กระทรวงสาธารณสุขมีนโยบายให้ประชาชนเข้าถึงการใช้กัญชาและสมุนไพรทางการแพทย์ได้อย่างปลอดภัย มีการถ่ายทอดความรู้ให้กับวิสาหกิจชุมชนต่างๆ เพื่อให้มีการกระบวนการเพาะปลูกกัญชาเหมาะสมกับพื้นที่ และต่อยอดให้เกิดการสร้างรายได้ให้กับประชาชน ชุมชน ดำเนินการได้อย่างถูกต้อง ถูกกฎหมาย เก็บเกี่ยวส่งให้กับหน่วยงานในสังกัดกระทรวงสาธารณสุข นำไปผลิตเป็นน้ำมันกัญชา และใช้เป็นส่วนประกอบในตำรับยาทางการแพทย์แผนไทยการแพทย์พื้นบ้าน
นายอนุทินกล่าวต่อว่า วิสาหกิจชุมชนกลุ่มเกษตรอินทรีย์เพชรล้านนา ได้ร่วมกับคณะเกษตรศาสตร์มหาวิทยาลัยเชียงใหม่ ปลูกกัญชาสายพันธุ์ไทย ระบบแปลงเปิด ใช้กลไกตามธรรมชาติ ในพื้นที่ 3,908 ตรม. จำนวน 2,000 ต้น/รอบ/ปี ได้เก็บเกี่ยวรอบแรกและส่งมอบให้กับโรงพยาบาลสมเด็จพระยุพราชเด่นชัย จ.แพร่ กองพัฒนายาแผนไทย โรงพยาบาลเจ้าพระยาอภัยภูเบศร จ.ปราจีนบุรี และโรงพยาบาลคูเมือง จ.บุรีรัมย์แล้ว 3,664.19 กิโลกรัม ส่วนรอบที่ 2 ปลูกแล้ว 2,000 ต้น (อายุ 3 เดือน)
“ผมมั่นใจว่าพืชกัญชา จะเป็นทางเลือกหนึ่งในการเสริมสร้างรายได้ให้กับพี่น้องเกษตรกร โดยใช้วิสาหกิจชุมชนเป็นต้นแบบในการสร้างโอกาส ท่ามกลางสภาวะเศรษฐกิจที่ถูกคุกคามจากภัยโควิด 19 เพื่อนำประโยชน์มาใช้ทางการแพทย์ แปรรูปเป็นผลิตภัณฑ์สุขภาพ และยังเป็นสมุนไพรที่ใช้ในการดูแลตัวเอง ครอบครัว สร้างความแข็งแรงให้กับเศรษฐกิจของประเทศ สร้างความมั่นคงให้กับประเทศ” นายอนุทินกล่าว
ด้านแพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวว่า จังหวัดลำปาง มีคลินิกกัญชาทางการแพทย์แบบผสมผสานแผนปัจจุบันและการแพทย์แผนไทยในสถานพยาบาล 15 แห่ง ข้อมูลวันที่ 28 สิงหาคม – 25 ธันวาคม 2563 มีผู้รับการรักษา 1,235 คน ส่วนใหญ่ที่รักษาด้วยยากัญชาแผนปัจจุบันคือ โรคลมชักในเด็กรักษายาก, โรคปลอกประสาทเสื่อมแข็งที่มีภาวะกล้ามเนื้อหดเกร็ง, โรคมะเร็งที่มีอาการคลื่นไส้อาเจียนจากการได้รับยาเคมีบำบัด และปวดเส้นประสาทที่รักษาด้วยวิธีการต่างๆ แล้วไม่ได้ผลส่วนการรักษาด้วยตำรับยาแผนไทยที่มีกัญชาเป็นส่วนผสม ได้แก่ นอนไม่หลับ ปวดเรื้อรัง และมะเร็ง เป็นต้น
********************************* 29 มกราคม 2564
วันศุกร์ที่ 29 มกราคม 2564
กรมบัญชีกลางชี้แจง!! กรณีการเร่งรัดเบิกจ่ายงบประมาณที่ได้รับอนุมัติให้ขยายเวลาเบิกจ่ายเงิน และการใช้จ่ายเงินที่ได้รับอนุมัติให้ขยายเวลาเก็บรักษาเงิน กรณีการก่อสร้างโรงพยาบาล
จากกรณีมีการเสนอข่าวระบุว่าประธานชมรมแพทย์ชนบท เผยระเบียบ ว.318 กระทบโครงการก่อสร้างอาคารของโรงพยาบาลทั่วประเทศ โดยอ้างว่ากระทรวงการคลังได้มีนโยบายรัดเข็มขัด โดยการรีดงบประมาณที่ตกค้างจากทุกหน่วยงานนำมากองคืนที่งบกลาง
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า จากกรณีที่มีการเสนอข่าวที่ระบุว่า “ประธานชมรมแพทย์ชนบท เผยระเบียบ ว.318 กระทบโครงการก่อสร้างอาคารของโรงพยาบาลทั่วประเทศ โดยอ้างว่ากระทรวงการคลังได้มีนโยบายรัดเข็มขัด โดยการรีดงบประมาณที่ตกค้างจากทุกหน่วยงานนำมากองคืนที่งบกลาง ซึ่งหนึ่งในนั้นคืองบก่อสร้างที่กันเงินไว้และไม่สามารถสร้างเสร็จหรือเบิกจ่ายได้ทันในวันที่ 30 กันยายน 2563 โดยหนังสือสั่งการฉบับดังกล่าวเรียกว่า “ว 318” ซึ่งได้กำหนดกฎเหล็กไว้ว่า โครงการในปีงบ 2555 – 2562 ที่ทำไม่แล้วเสร็จในวันที่ 30 กันยายน 2563 งบประมาณนั้นจะถูกพับไป โดยไม่สามารถขอกันงบได้อีก ส่งผลให้โครงการก่อสร้างของหลายสิบโรงพยาบาลต้องหยุดชะงัก” นั้น
กรมบัญชีกลางขอชี้แจงว่า พระราชบัญญัติวิธีการงบประมาณ พ.ศ. 2502 และที่แก้ไขเพิ่มเติม และระเบียบการเบิกจ่ายเงินจากคลัง การเก็บรักษาเงินและการนําเงิน ส่งคลัง พ.ศ. 2551 กำหนดให้กระทรวงการคลัง โดยกรมบัญชีกลาง สามารถพิจารณาอนุญาตให้ส่วนราชการขยายระยะเวลาการเบิกจ่ายเงินงบประมาณเพื่อดำเนินการตามภารกิจได้อย่างต่อเนื่อง อย่างไรก็ดี ต่อมาพระราชบัญญัติวิธีการงบประมาณ พ.ศ. 2561 บัญญัติให้หน่วยงานของรัฐที่ได้รับจัดสรรงบประมาณ และได้กันเงินไว้เบิกเหลื่อมปี หรือได้รับอนุญาตจากกระทรวงการคลังให้ขยายเวลาเบิกจ่ายเงินงบประมาณ ปี พ.ศ. 2555-2562 จะต้องดำเนินการเบิกจ่ายงบประมาณให้แล้วเสร็จภายในวันที่ 30 กันยายน 2563 หากเบิกจ่ายไม่ทันระยะเวลาดังกล่าว งบประมาณนั้นต้องถูกพับไปโดยผลของกฎหมาย ซึ่งในช่วงไตรมาสที่ 4 ของปีงบประมาณ พ.ศ. 2563 ปรากฏว่ายังมีส่วนราชการที่เบิกจ่ายงบประมาณปี พ.ศ. 2555 - พ.ศ. 2562 ไม่แล้วเสร็จอีกเป็นจำนวนมาก กรมบัญชีกลางจึงมีหนังสือ ด่วนที่สุด ที่ กค 0402.5/ ว 318 ลงวันที่ 14 กรกฎาคม 2563 แจ้งเวียนเพื่อให้ส่วนราชการทราบและเร่งรัดการเบิกจ่ายงบประมาณให้แล้วเสร็จภายในวันที่ 30 กันยายน 2563 เพื่อมิให้งบประมาณของส่วนราชการถูกพับไปโดยผลของกฎหมายตามที่พระราชบัญญัติวิธีการงบประมาณ พ.ศ. 2561 กำหนด หนังสือเวียนดังกล่าวจึงไม่ใช่กรณีที่กระทรวงการคลังมีคำสั่งเรียกงบประมาณกลับคืนไปเป็นงบกลางตามที่เป็นข่าว
วันศุกร์ที่ 29 มกราคม 2564
จุรินทร์ นำ ให้บริการ MOC Online One Stop Service ช่วยประชาชนรับบริการจากรัฐแบบเบ็ดเสร็จ ณ จุดเดียว ด้วยระบบออนไลน์ของกระทรวงพาณิชย์
จุรินทร์ นำ ให้บริการ MOC Online One Stop Service ช่วยประชาชนรับบริการจากรัฐแบบเบ็ดเสร็จ ณ จุดเดียว ด้วยระบบออนไลน์ของกระทรวงพาณิชย์
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายบุณยฤทธิ์ กัลยาณมิตร ปลัดกระทรวงพาณิชย์ พร้อมคณะผู้บริหารกระทรวงพาณิชย์ สำนักงานพาณิชย์ในต่างประเทศทุกประเทศและสำนักงานพาณิชย์ทุกจังหวัดซึ่งเป็นทีมเซลล์แมนทั้งหมด แถลงข่าวเปิดตัว MOC Online One Stop Service บริการแบบเบ็ดเสร็จ ณ จุดเดียวด้วยระบบออนไลน์ ของกระทรวงพาณิชย์ ทั้งนี้เพื่อเป็นประโยชน์และลดขั้นตอนการรับบริการของประชาชน
นายจุรินทร์ กล่าวว่า การทำหน้าที่ของกระทรวงพาณิชย์ปีนี้มีแผนงานสำคัญ 1 ใน 14 แผนคือการเปิดให้บริการแบบเบ็ดเสร็จ ณ จุดเดียวด้วยระบบออนไลน์ของกระทรวงพาณิชย์ “MOC Online One Stop Service” เกิดจากการรวบรวมบริการออนไลน์บนเว็บไซต์แอพพลิเคชั่นต่างๆของกระทรวงพาณิชย์รวม 9 หน่วยงาน นำมาไว้ที่จุดเดียว ผ่าน www.moc.go.th การให้บริการแบบ One Stop Service ให้บริการเบ็ดเสร็จจุดเดียวด้วยระบบออนไลน์ ทั้งสิ้น 85 บริการ 4 ด้าน 1.จดทะเบียนธุรกิจ 22 บริการ 2.ทรัพย์สินทางปัญญา 11 บริการ 3.การค้าระหว่างประเทศ 28 บริการ 4.การค้าในประเทศ 24 บริการรวม 85 บริการ โดยผ่านการสำรวจจากทุกภาคส่วนทั้งผู้รับบริการ เกษตรกร ภาคการผลิต การส่งออก ภาคบริการและภาคธุรกิจทั่วไป
รูปแบบของการให้บริการในหลายบริการนี้ ผู้รับบริการไม่จำเป็นต้องไปที่กระทรวงพาณิชย์หรือไม่จำเป็นต้องเดินทางไปที่สำนักงานพาณิชย์จังหวัดแต่มาขอรับบริการผ่านระบบได้จบในจุดเดียว ทั้งเรื่องทะเบียนธุรกิจ การเปลี่ยนแปลงธุรกิจทรัพย์สินทางปัญญา การขอใบอนุญาตใบขนสินค้าเกษตร หรือบริการอื่นๆในเวลาที่รวดเร็ว และที่สำคัญ 85 บริการนี้จะรวมการให้บริการเรื่องสถิติข้อมูลข่าวสารที่สำคัญนอกเหนือจากตัวเลขจะมีการให้ข้อมูลเชิงวิเคราะห์ที่ตนเน้นเป็นพิเศษเพราะนำไปใช้ประกอบในการซื้อขายสินค้าและบริการต่างๆทั้งภาคการเกษตรและภาคอื่นที่เกี่ยวข้อง ช่วยวิเคราะห์ในภาคการลงทุนภาคธุรกิจได้ด้วยซึ่งเป็นหัวใจสำคัญและจะมีการให้บริการผ่านการแชท (Chat) โดยมีเจ้าหน้าที่ให้บริการตอบคำถามและต่อไปจะให้บริการได้ 24 ชม.ให้ผู้รับบริการสะดวกที่สุด
1.เพื่อสะท้อนการมุ่งมั่นตั้งใจของการให้บริการกระทรวงพาณิชย์ที่ต้องการพัฒนาการให้บริการให้ง่ายต่อการรับบริการและสะดวกรวดเร็วที่สุดเท่าที่จะทำได้
2.เพื่อให้เห็นผลสัมฤทธิ์ของ 1 ใน 14 แผนงานของกระทรวงพาณิชย์ที่แถลงไว้ว่าจะเป็นผลงานของปี 2564 ที่ได้ผลสัมฤทธิ์ตั้งแต่ต้นปี ตั้งแต่วันที่ 29 มกราคม
3.เพื่อสนองนโยบาย e-Government ของรัฐบาลในยุค New Normal ซึ่งเป็นเป้าหมายสำคัญที่ต้องการเห็นทุกกระทรวงพัฒนาไปสู่ระบบอิเล็กทรอนิกส์มาช่วยในการงานราชการเพื่อให้บริการพี่น้องประชาชน
4.มุ่งหวังในการเพิ่มขีดความสามารถในการแข่งขันของประเทศในเวทีโลกซึ่งเป็นดัชนีชี้วัดความยากง่ายในการทำธุรกิจของไทยตัวหนึ่ง เป็นปัจจัยสำคัญในการจัดอันดับความสามารถในการแข่งขันของประเทศ ในปี 2563 อันดับของประเทศไทยสูงขึ้นถึง 6 อันดับ ทำให้ประเทศไทยเข้ามาสู่ลำดับที่ 21 ของโลก หวังว่าจากนี้ไปภายใต้การร่วมมือของกระทรวงพาณิชย์ในการให้บริการประชาชนให้เกิดความง่ายในการทำธุรกิจการลงทุนในประเทศ อันดับขีดความสามารถในการแข่งขันจะดีขึ้นต่อไป และเราจะไม่หยุดเท่านี้เราจะเร่งพัฒนาเพิ่มเติมอีกให้เร็วขึ้นกว่านี้ สะดวกกว่านี้ ง่ายกว่านี้และเพิ่มการให้บริการเบ็ดเสร็จ ณ จุดเดียวด้วยระบบออนไลน์ให้มีการบริการมากขึ้นกว่า 85 บริการ
วันศุกร์ที่ 29 มกราคม 2564
การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564
วันนี้ (29 มกราคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
วันศุกร์ที่ 29 มกราคม 2564
โมเดลเศรษฐกิจ BCG เป็นวาระแห่งชาติ
วันพุธที่ 27 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกโมเดลเศรษฐกิจ BCG หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว เป็นวาระแห่งชาติในการขับเคลื่อนประเทศ โดยพัฒนาเศรษฐกิจจากจุดแข็งคือความอุดมสมบูรณ์ที่ประเทศไทยมี ได้แก่ อนุรักษ์ฟื้นฟูทรัพยากรธรรมชาติ ใช้ประโยชน์อย่างสมดุล ลดของเสียจากกระบวนการผลิต สร้างมูลค่าเพิ่มตั้งแต่ต้นน้ำถึงปลายน้ำ และสร้างภูมิคุ้มให้ชุมชนพึ่งพาตนเองได้พร้อมรับกับการเปลี่ยนแปลง สำหรับการขับเคลื่อนในระยะ 5 ปีจากนี้ จะเน้นใน 4 สาขา ได้แก่ เกษตรและอาหาร สุขภาพและการแพทย์ พลังงาน และการท่องเที่ยว ครอบคลุมการจ้างงานร้อยละ 50 ของการจ้างงานทั้งประเทศ และคาดว่าโมเดลเศรษฐกิจ BCG จะทำให้ผลิตภัณฑ์มวลรวมในประเทศเพิ่มขึ้นได้ถึง 4.4 ล้านล้านบาท ในอีก 6 ปีข้างหน้า
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
เกษตรกรเฮ! ชดเชยลำไย – แก้ไขกระเทียมล้นตลาด
...
ผลจากโรคโควิด-19 และสภาพอากาศที่แปรปรวน
ทำให้ชาวสวนลำไยต้องเดือดร้อน
เพราะผลผลิตไม่ได้คุณภาพ เก็บเกี่ยวได้ช้ากว่าปกติ
และมีปริมาณมากจนล้นตลาด
.
ธกส. โดยความเห็นชอบของ ครม.
จึงได้ขยายโครงการเยียวยาชาวสวนลำไย
ไร่ละ 2,000 บาท ครัวเรือนละไม่เกิน 25 ไร่
ออกไปจากเดิมสิ้นสุด 31 ธ.ค. 63 เป็น 31 ม.ค. 64
ครอบคลุมชาวสวนลำไย 202,013 ครัวเรือน
.
ส่วนปัญหา “กระเทียม” ล้นตลาด
จะเข้มงวดการนำเข้าให้เป็นไปตามข้อตกลง
โดยปัจจุบันไทยผลิตได้ 80,000 ตัน
แต่บริโภค 170,000 ตัน
จึงต้องนำเข้า 60,000 ตัน
หากมีการลักลอบนำเข้า จะมีความผิด
จำคุกไม่เกิน 5 ปี ปรับไม่เกิน 100,000 บาท
.
นอกจากนี้ยังให้สินเชื่อดอกเบี้ยต่ำ
แก่สหกรณ์และกลุ่มเกษตรกร
เพื่อรับซื้อกระเทียมจากเกษตรกรมาเก็บไว้
เพื่อรอเวลาขายในช่วงที่ราคาดี
.
ส่วนในระยะยาวจะส่งเสริมให้ปลูกกระเทียมออร์แกนิค
และนำไปใช้สร้างนวัตกรรมทางอาหาร เพื่อเพิ่มมูลค่า
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 29 มกราคม 2564
​รัฐบาลออกมาตรการเยียวยาแรงงานในระบบประกันสังคม มาตรา 33
​รัฐบาลออกมาตรการเยียวยาแรงงานในระบบประกันสังคม มาตรา 33
วันพุธที่ 27 มกราคม พ.ศ. 2564 นายทศพล กฤตวงศ์วิมาน เลขาธิการสำนักงานประกันสังคม สำนักงานประกันสังคม กระทรวงแรงงาน มีมาตรการเยียวยาช่วยเหลือผู้ประกันตนมาตรา 33 โควิดรอบใหม่ ดังนี้
1. ลดอัตราเงินสมทบ เป็นเวลา 3 เดือน เพื่อแบ่งเบาภาระค่าใช้จ่ายของผู้ประกันตนมาตรา 33 ในการจ่ายเงินสมทบ ดังนี้
-จากร้อยละ 5 เหลือร้อยละ 3 (มกราคม 2564)
-จากร้อยละ 3 เหลือร้อยละ 0.5 (กุมภาพันธ์-มีนาคม 2564)
2. ออกกฎกระทรวงการได้รับประโยชน์ทดแทนกรณีว่างงานเนื่องจากมีเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 กำหนดให้ลูกจ้างซึ่งเป็นผู้ประกันตนที่มีสิทธิได้รับประโยชน์ทดแทนกรณีว่างงานเนื่องจากมีเหตุสุดวิสัยและหน่วยงานของรัฐสั่งปิดพื้นที่เพื่อป้องกันการระบาดของโรคติดต่ออันตรายตามกฎหมายว่าด้วยโรคติดต่อเป็นผลกระทบให้ลูกจ้างซึ่งเป็นผู้ประกันตนไม่ได้ทำงานและไม่ได้รับค่าจ้างในระหว่างนั้น โดยให้ลูกจ้างดังกล่าวซึ่งไม่ได้รับค่าจ้างมีสิทธิได้รับประโยชน์ทดแทนในกรณีว่างงานในอัตราร้อยละ 50 ของค่าจ้างรายวัน โดยให้ได้รับตลอดระยะเวลาที่รัฐบาลหรือหน่วยงานของรัฐสั่งปิดพื้นที่ มีสิทธิได้รับประโยชน์ทดแทนกรณีว่างงานเนื่องจากมีเหตุสุดวิสัยทุกครั้งรวมกันไม่เกิน 90 วัน
3. ดูแลผู้ประกันตนที่ติดเชื้อโควิด-19 หากแพทย์ประเมินอาการแล้วสงสัยว่าเข้าข่ายป่วย โรคโควิด-19 แพทย์จะส่งตรวจโดยผู้ประกันตนไม่ต้องเสียค่าใช้จ่าย สามารถเข้ารับการรักษา ใน รพ. ตามสิทธิประกันสังคม ตลอดจนการส่งต่อเพื่อการรักษา รวมถึงได้รับเงินทดแทนการขาดรายได้เนื่องจากถูกกักตัวและการหยุดงานเพื่อการรักษาตัว คนต่างด้าวสิทธิในการลาป่วยโดยได้รับค่าจ้างจากนายจ้าง 30 วันทำงานตามกฎหมายคุ้มครองแรงงาน หากต้องหยุดงานตามคำสั่งแพทย์ต่อไปอีก ประกันสังคมจะจ่ายเงินทดแทนการขาดรายได้ในอัตราร้อยละ 50 ของค่าจ้าง ไม่เกิน 90 วันต่อครั้ง
4. เพิ่มสิทธิการตรวจคัดกรองเชิงรุก โดยออกประกาศคณะกรรมการการแพทย์ตามพระราชบัญญัติประกันสังคม เรื่อง หลักเกณฑ์ และอัตราค่าบริการทางการแพทย์กรณีคัดกรองการติดเชื้อไวรัส โคโรนา 2019 หรือโรคโควิด 19 (Coronavirus Disease 2019 (COVID-19) เชิงรุกในสถานประกอบการ สำหรับจังหวัดที่เป็นพื้นที่ควบคุมสูงสุด
....................................................................................................................
วันศุกร์ที่ 29 มกราคม 2564
ผลสำรวจความต้องการของประชาชน ปี พ.ศ. 2564
วันเสาร์ที่ 23 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผลสำรวจความต้องการของประชาชน ประจำปี 2564 พบว่า ประชาชนส่วนใหญ่ ร้อยละ 45.5 พึงพอใจต่อรัฐบาลในการแก้ปัญหาต่างๆ ในระดับมาก-มากที่สุด ร้อยละ 47.2 เชื่อมั่นต่อการดำเนินงานของรัฐบาลในระดับมาก-มากที่สุด ส่วนความต้องการของประชาชน 5 อันดับแรก คือ ควบคุมราคาสินค้าและลดค่าน้ำค่าไฟ เพิ่มมาตรการสวัสดิการต่างๆ เช่น คนละครึ่ง เบี้ยยังชีพ แก้ปัญหาด้านการเกษตร แก้ปัญหาว่างงาน และ ชดเชยรายได้ที่สูญเสียจากการระบาดของโรคโควิด-19 โดยการสำรวจครั้งนี้เป็นการสัมภาษณ์ประชาชนอายุ 15 ปีขึ้นไป 46,600 คน ในทุกจังหวัดทั่วประเทศ ระหว่างวันที่ 23 พ.ย. – 8 ธ.ค. 2563 ซึ่งรัฐบาลจะนำไปเป็นข้อมูลในการวางแผนนโยบายที่ตอบสนองต่อความต้องการของประชาชนต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
การประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference)
นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference) ณ ห้องประชุม อก 2 อาคารสำนักงานปลัดกระทรวงอุตสาหกรรม
วันนี้ (29 มกราคม 2564) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference) เพื่อทราบข้อกำหนดและประกาศที่เกี่ยวข้อง การรายงานสถานการแพร่ระบาดและผู้ติดเชื้อ การป้องกันการแพร่ระบาดของเชื้อโควิด – 19 ตามแนวชายแดน ความคืบหน้าการจัดหาและการเตรียมความพร้อมการให้บริการวัคซีนโควิค – 19 และการดำเนินการให้เป็นไปตามข้ออนุมติของนายกรัฐมนตรีตามการเสนอของคณะกรรมการเฉพาะกิจพิจารณาผ่อนคลายการบังคับใช้มาตรการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) โดยมีพลเอกประยุทธ์ จันทร์โอชา นายกรัฐมนตรี เป็นประธาน และหน่วยงานผู้แทนภาครัฐเข้าร่วมประชุมฯ ผ่านระบบการประชุมทางไกล (Video Conference) ณ ห้องประชุม อก 2 อาคารสำนักงานปลัดกระทรวงอุตสาหกรรม
วันศุกร์ที่ 29 มกราคม 2564
ตากใบโมเดล
รมช.ธรรมนัส ติดตามการดำเนินงานโครงการพัฒนาการเกษตรแบบครบวงจรในพื้นที่อำเภอตากใบ “ตากใบโมเดล” เพื่อพัฒนาอำเภอตากใบให้เป็นพื้นที่ตัวอย่างพร้อมเป็นต้นแบบให้กับพื้นที่อื่น ๆ ต่อไป
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานการประชุมติดตามการดำเนินงาน โครงการพัฒนาการเกษตรแบบครบวงจรในพื้นที่อำเภอตากใบ “ตากใบโมเดล” ณ ศูนย์ศึกษาการพัฒนาพิกุลทอง อันเนื่องมาจากพระราชดำริ จ.นราธิวาส ว่า กระทรวงเกษตรและสหกรณ์ ได้เล็งเห็นว่าอำเภอตากใบ เป็นพื้นที่ที่มีศักยภาพสูงในการพัฒนาทางด้านการเกษตร มีพื้นที่ชลประทาน และทรัพยากรดินที่เหมาะสมต่อการเพาะปลูก ทางด้านการใช้ประโยชน์ที่ดิน พบว่า มีการปลูกยางพารา ร้อยละ 13.43 ปาล์มน้ำมัน ร้อยละ 11.44 ไม้ผลผสม ร้อยละ 5.56 มะพร้าว ร้อยละ 5.85 และนาข้าว ร้อยละ 17.07 นอกจากนี้ อำเภอตากใบยังเป็นแหล่งปลูกข้าวหอมมะลิกระดังงา ที่ตำบลเกาะสะท้อน ซึ่งเป็นข้าวพันธุ์พื้นเมืองของอำเภอตากใบ อีกทั้งยังมีสินค้าทางการประมงที่ขึ้นชื่อ คือ ปลากุเลาเค็ม มีการผลิตด้านปศุสัตว์ที่มีคุณภาพ และยังเป็นอำเภอที่มีพื้นที่ติดต่อกับประเทศมาเลเซีย สามารถรวบรวมขายส่งสินค้าทางการเกษตรในพื้นที่ในอำเภอตากใบและรอบนอก เพื่อเพิ่มมูลค่าและรายได้ให้กับเกษตรกรในพื้นที่ได้อย่างดี
“เพื่อเป็นการพัฒนาพื้นที่อำเภอตากใบอย่างครบวงจร ตั้งแต่ระดับครัวเรือนไปสู่การผลิตในเชิงพาณิชย์ จำเป็นต้องมีการบริหารจัดการพัฒนาพื้นที่อย่างเป็นระบบ โดยการบูรณาการจากทุกภาคส่วน เริ่มตั้งแต่การพัฒนาโครงสร้างพื้นฐานทางด้านการเกษตร เช่น ทรัพยากรดิน/น้ำ พัฒนาอาชีพ พัฒนาคุณภาพสินค้า ส่งเสริมการผลิตสินค้าทางการเกษตร เพื่อมุ่งหวังให้เกษตรกรและประชาชนในพื้นที่มีความเป็นอยู่ที่ดีขึ้น และพัฒนาอำเภอตากใบให้เป็นพื้นที่ตัวอย่าง ในการพัฒนาพื้นที่ขยายผลโครงการพระราชดำริ อย่างเป็นรูปธรรมและสามารถเป็นต้นแบบให้กับพื้นที่อื่น ๆต่อไป” ร้อยเอก ธรรมนัส กล่าว
ทั้งนี้ อำเภอตากใบ จังหวัดนราธิวาส มีเนื้อที่ 174,797 ไร่ เป็นพื้นที่การเกษตร 89,627 ไร่ คิดเป็นร้อยละ 72 ของพื้นที่ แยกเป็นด้านพืช ด้านปศุสัตว์ และด้านการประมง มีแม่น้ำสำคัญ คือ แม่น้ำนรา ซึ่งอำเภอตากใบนั้น มีการพัฒนาด้านการเกษตรจนถึงด้านการตลาดแบบครบวงจร และที่สำคัญยังเป็นที่ตั้งของโครงการพระราชดำริที่สำคัญ เช่น พื้นที่ศูนย์ศึกษาการพัฒนาพิกุลทอง อันเนื่องมาจากพระราชดำริ ได้แก่ โครงการหมู่บ้านปศุสัตว์ – เกษตรมูโนะ โครงการพัฒนาพื้นที่บ้านโคกอิฐ – โคกใน ยูโย โคกงู โคกกระท่อม และพื้นที่ขยายผลอื่น ๆ ซึ่งเป็นพื้นที่ต้นแบบของโครงการพระราชดำริ สามารถนำผลสำเร็จของโครงการมาเป็นแบบอย่าง และขยายผลในการพัฒนาพื้นที่ได้อย่างมีประสิทธิภาพ
วันศุกร์ที่ 29 มกราคม 2564
สธ.ขอความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาด
กระทรวงสาธารณสุขของความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาดของโรค   แนะงานเลี้ยงสังสรรค์หรืองานปาร์ตี้ ควรงดไปก่อน เนื่องจากมีการใช้ภาชนะร่วมกัน ไม่มีการป้องกันตัวเอง อาจเกิดการแพร่ระบาดของโรคได้
กระทรวงสาธารณสุขของความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาดของโรค แนะงานเลี้ยงสังสรรค์หรืองานปาร์ตี้ ควรงดไปก่อน เนื่องจากมีการใช้ภาชนะร่วมกัน ไม่มีการป้องกันตัวเอง อาจเกิดการแพร่ระบาดของโรคได้ ย้ำใส่หน้ากากอนามัย เว้นระยะห่าง ล้างมือ คือวัคซีนป้องกันโรคที่ดีที่สุดตอนนี้
วันนี้ (29 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 802 ราย เป็นผู้ติดเชื้อในประเทศ 781 ราย จากการค้นหาเชิงรุกในชุมชน 692 ราย และจากระบบเฝ้าระวังในโรงพยาบาล 89 ราย ส่วนอีก 21 ราย เดินทางมาจากต่างประเทศ ส่วนผู้ติดเชื้อสะสมการระบาดระลอกใหม่ (วันที่ 15 ธันวาคม 2563–29 มกราคม 2564) 12,786 ราย หายป่วยเพิ่ม 109 ราย สะสม 7,456 ราย รักษาตัวในโรงพยาบาลและโรงพยาบาลสนาม 5,314 ราย ไม่เสียชีวิตเพิ่ม รวมผู้เสียชีวิตสะสม 16 ราย
ทั้งนี้ สถานการณ์โดยรวมในสัปดาห์นี้ (วันที่ 23 – 29 มกราคม 2564) พบจังหวัดที่ไม่มีผู้ติดเชื้อต่อเนื่อง 7 วัน มี 35 จังหวัด และมีการปรับพื้นที่เฝ้าระวังทั้ง 4 ระดับ ได้แก่ พื้นที่เฝ้าระวังสูง 17 จังหวัด พื้นที่ควบคุม 20 จังหวัด พื้นที่ควบคุมสูงสุด 4 จังหวัด ควบคุมสูงสุดและเข้มงวดคือ จังหวัดสมุทรสาคร
นพ.เฉวตสรร กล่าวต่อว่า กระบวนการสอบสวนโรคมีสวนสำคัญเพื่อให้ได้ไทม์ไลน์ผู้ป่วยที่ชัดเจนส่งผลดีต่อการป้องกันแพร่ระบาดของโรคในวงกว้าง เพราะการสอบสวนโรคคือข้อเท็จจริงเกี่ยวกับเหตุการณ์การระบาด ทำให้ทราบขอบเขตการระบาด หาสาเหตุการเกิด โดยจะสอบสวนผู้ที่เกี่ยวข้องกับผู้ป่วยทั้งหมด เพื่อให้ได้ข้อมูลที่เป็นจริง ดังนั้น ขอความร่วมมือผู้ติดเชื้อโควิด 19 ทุกราย อย่าปกปิดข้อมูลของตนเอง ต้องโหลดแอพพลิเคชั่นหมอชนะ เนื่องจากมีผลต่อการควบคุมป้องกันโรคทำให้สามารถค้นหาผู้ที่อยู่ใกล้เคียงกับผู้ป่วยได้ ขอย้ำเตือนการจัดงานเลี้ยงสังสรรค์หรืองานปาร์ตี้ควรงดหรือเลื่อนไปก่อน เนื่องจากมีความเสี่ยงจากการใช้ภาชนะร่วมกัน พูดคุยเสียงดัง อยู่ในพื้นที่แออัดเป็นเวลานาน ไม่มีการป้องกันตัวเอง อาจเกิดการติดเชื้อและเกิดแพร่ระบาดของโรคได้
สำหรับความก้าวหน้าการฉีดวัคซีน ขณะนี้ประเทศเพื่อนบ้าน อาทิ ประเทศสิงค์โปร์ ฉีดไปแล้ว 2% ของประชากรในประเทศ รวมทั้งอินโดนีเชีย 0.14% และพม่า 0.13% ซึ่งการที่ประเทศเพื่อนบ้านทยอยฉีดวัคซีน จะช่วยให้ประเทศไทยทราบประสิทธิภาพและผลข้างเคียงของวัคซีน เพราะทุกประเทศมีการศึกษา ติดตามข้อมูลวัคซีนหลังฉีด ขอประชาชนอย่ากังวลใจ ประเทศไทยไม่ได้ล่าช้ายังคงกำหนดการฉีดวัคซีนเป็นไปตามแผนในเดือนกุมภาพันธ์ 2564 ทั้งนี้วัคซีนที่ดีที่สุดในการป้องกันโรคขณะนี้ คือการเว้นระยะห่าง ล้างมือ สวมหน้ากากอนามัย ไม่ใช้เมาท์ชิลด์หรือเฟสชิลด์เพียงอย่างเดียว
******************************** 29 มกราคม 2564
วันศุกร์ที่ 29 มกราคม 2564
เสนอ เมืองโบราณศรีเทพ เป็นมรดกโลก
วันอาทิตย์ที่ 24 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเสนอชื่อ เมืองโบราณศรีเทพ จ.เพชรบูรณ์ เข้าสู่บัญชีมรดกโลก เนื่องจากเป็นเมืองสำคัญที่แสดงให้เห็นเทคโนโลยีการออกแบบและวางผังเมืองในสมัยทวารวดี ยังมีหลักฐานมณฑลจักรวาลตามคติพุทธที่ค่อนข้างสมบูรณ์ มีประติมากรรมโดดเด่นเป็นเอกลักษณ์ เข้าเกณฑ์ความเป็นมรดกโลกในด้านการแลกเปลี่ยนคุณค่าของมนุษย์และประจักษ์หลักฐานที่ยอดเยี่ยมของอารยธรรม โดยปัจจุบันประเทศไทยมีเมืองมรดกโลกแล้ว 5 แห่ง ได้แก่ นครประวัติศาสตร์พระนครศรีอยุธยา เมืองประวัติศาสตร์สุโขทัย แหล่งโบราณคดีบ้านเชียง เขตรักษาพันธุ์สัตว์ป่าทุ่งใหญ่ และป่าดงพญาเย็น ทั้งนี้ การเป็นมรดกโลก เป็นการยกระดับการดูแลรักษาแบบอนุรักษ์ควบคู่กับการใช้ประโยชน์ ดึงดูดนักท่องเที่ยว สร้างอาชีพและรายได้ให้แก่ชุมชนโดยรอบ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
นายกรัฐมนตรีวอนสังคมช่วยกันเฝ้าระวังการ์ดอย่าตก  เน้นคลายล็อกดาวน์บางพื้นที่มุ่งเน้นพัฒนาเศรษฐกิจเดินหน้าต่อไป
นายกรัฐมนตรีวอนสังคมช่วยกันเฝ้าระวังการ์ดอย่าตก  เน้นคลายล็อกดาวน์บางพื้นที่มุ่งเน้นพัฒนาเศรษฐกิจเดินหน้าต่อไป
วันนี้ (29 มกราคม 2564) เวลา 11.30 น. ณ บริเวณทางเชื่อมตึกไทยคู่ฟ้าและตึกสันติไมตรี ทำเนียบรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อ ภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 2/2564 ผ่านระบบ Video Conference สรุปสาระสำคัญ ดังนี้
นายกรัฐมนตรีกล่าวขอบคุณประชาชนที่ติดตามข่าวสารในการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งรัฐบาลต้องปรับมาตรการต่าง ๆ อย่างต่อเนื่อง ทั้งมาตรการสกัดกั้นควบคุมป้องกันการแพร่ระบาด การรักษาการพยาบาล การจัดตั้งโรงพยาบาลสนาม ซึ่งอยู่ในเกณฑ์ที่สามารถรับมือควบคุมได้อยู่ ด้วยการตรวจหาเชื้อในวงกว้างเชิงรุกมากยิ่งขึ้น เพื่อนำเข้าสู่ในระบบการควบคุมรักษาป้องกันการแพร่ระบาดและการประเมินสถานการณ์อย่างใกล้ชิด รวมทั้งเข้มงวดกวดขันจากการกระทำความผิดจากการลักลอบการเล่นการพนันบอลต่าง ๆ นั้น ได้มีการติดตามจับกุมดำเนินคดีต่อไป ดังนั้น จำเป็นต้องอาศัยความร่วมมือของทุกภาคส่วนร่วมกัน ในฐานะที่ต้องทำงานร่วมกัน
นายกรัฐมนตรี กล่าวว่า การจัดหาวัคซีน ซึ่งวันนี้ได้มีการเจรจาคาดว่า จะได้รับตามกำหนดเวลา ยังต้องกำหนดกันว่าจะฉีดกันอย่างไร ซึ่งทุกคนก็มีสิทธิในการเข้าถึงเข้าถึงวัคซีนทุกคน รวมทั้งการถ่ายทอดเทคโนโลยีผลิตในประเทศไทย ซึ่งในวันข้างหน้าอาจจะมีการเพิ่มการผลิตวัคซีนตัวอื่นๆ สิ่งสำคัญคือ ทุกคนต้องปฏิบัติตัวตามมาตรการอย่างเคร่งครัดตั้งการ์ดไว้สูง ยังต้องระวังเหมือนเดิม ประเทศยังสนับสนุนการพัฒนาวัคซีน งบวิจัยและพัฒนากับสถาบันทางการแพทย์ รวมทั้งสนับสนุนบริษัทอื่นๆในการที่จะรับวัคซีน ไม่ใช่เฉพาะวัคซีน covid อย่างเดียว เพื่อประโยชน์ในเรื่องของการผลิตวัคซีนอื่น ๆ ด้วย ในอนาคต
นายกรัฐมนตรี กล่าวถึงมาตรการผ่อนคลาย ปรับระดับของจังหวัดต่างๆ ในพื้ที่ 4 ระดับ รวมทั้งการเปิดสถานที่ทำการ การเปิดโรงเรียน ซึ่งต้องขอความร่วมมือทุกคน พร้อมทั้งจะให้มีสายตรวจมากขึ้นในการตรวจสอบสถานที่ที่มีความเสี่ยง หากไม่ปฏิบัติตามมาตรการ ต้องถูกดำเนินการโดยเด็ดขาด นายกรัฐมนตรียังกำชับว่า การผ่อนคลายในสถานประกอบการธุรกิจเพื่อให้เกิดความปกติของประชาชนโดยรวมแต่ทุกคนต้องระมัดระวังตัวเองให้มากที่สุดสิ่งสำคัญที่สุดคืออย่าปกปิด ขอให้เฝ้าระวังในสถานที่มีการผ่อนคลายไปบ้างแล้ว ต้องระมัดระวังมากที่สุด ทั้งการดื่มสุรา ต้องระวังตัวเองให้มากขึ้น ขอให้รักตัวเอง รักครอบครัวและคนอื่นๆ
.......................
กลุ่มประชาสัมพันธ์และเผยแพร่
วันศุกร์ที่ 1 มกราคม 2564
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2564
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2564
วันศุกร์ที่ 1 มกราคม 2564
ก.อุตฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2564
ผู้บริหาร ก.อุตฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2564
วันนี้ 1 มกราคม พ.ศ.2564 เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม พร้อมด้วยคณะผู้บริหารระดับสูงกระทรวงอุตสาหกรรม ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพร ณ ศาลาสหทัยสมาคม พระบรมมหาราชวัง พร้อมทั้งสักการะองค์พระนารายณ์ สิ่งศักดิ์สิทธิ์ประจำกระทรวงอุตสาหกรรม เนื่องในโอกาสวันขึ้นปีใหม่ พ.ศ.2564 ณ กระทรวงอุตสาหกรรม
วันศุกร์ที่ 1 มกราคม 2564
รมว.วธ.ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔
รมว.วธ.ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔
วันที่ ๑ มกราคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔ ณ ห้องแดง อาคารหน่วยราชการในพระองค์ ๙๐๔ ในพระบรมมหาราชวัง ในการนี้ รัฐมนตรีว่าการกระทรวงวัฒนธรรม พร้อมด้วยนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารและข้าราชการกระทรวงวัฒนธรรม ร่วมถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔ในนามกระทรวงวัฒนธรรม ณ ศาลาสหทัยสมาคม ในพระบรมมหาราชวัง ด้วย
วันศุกร์ที่ 1 มกราคม 2564
รมว.วธ.เป็นประธานในพิธีทำบุญตักบาตร เนื่องในโอกาสวันขึ้นปีใหม่  พ.ศ.๒๕๖๔
รมว.วธ.เป็นประธานในพิธีทำบุญตักบาตร เนื่องในโอกาสวันขึ้นปีใหม่  พ.ศ.๒๕๖๔
วันที่ ๑ มกราคม ๒๕๖๔ เวลา ๐๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีทำบุญตักบาตร เนื่องในโอกาสวันขึ้นปีใหม่ พ.ศ.๒๕๖๔ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และพุทธศาสนิกชน เข้าร่วมพิธี ณ วัดยานนาวา เขตสาทร กรุงเทพฯ ทั้งนี้ กระทรวงวัฒนธรรม โดยกรมการศาสนา จัดพิธีทำบุญตักบาตร เนื่องในโอกาสวันขึ้นปีใหม่ พ.ศ.๒๕๖๔ โดยยืดหลักปฏิบัติ New Normal ถ่ายทอดสดออนไลน์ ทาง Facebook Live เพจ WBTV และกรมการศาสนา
วันศุกร์ที่ 1 มกราคม 2564
ผู้บริหารระดับสูง มท. ร่วมถวายแจกันดอกไม้หน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
ผู้บริหารระดับสูง มท. ร่วมถวายแจกันดอกไม้หน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันนี้ (1 ม.ค. 64) เวลา 08.00 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนางกุลยา เผ่าจินดา ภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
พร้อมกันนี้ ที่ศาลาสหทัยสมาคม ในพระบรมมหาราชวัง นายฉัตรชัย พรหมเลิศ ปลัดกระทรวงมหาดไทย พร้อมด้วยรองปลัดกระทรวงมหาดไทย ผู้ตรวจราชการกระทรวงมหาดไทย อธิบดีกรมในสังกัดกระทรวงมหาดไทย และหัวหน้าหน่วยงานรัฐวิสาหกิจในสังกัดกระทรวงมหาดไทย ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันเสาร์ที่ 2 มกราคม 2564
“พุทธิพงษ์”พร้อมภริยาและคณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
“พุทธิพงษ์”พร้อมภริยาและคณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
เมื่อวันที่1มกราคม2563นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมภริยาและคณะรัฐมนตรี เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2564 ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวังจากนั้นได้ร่วมถ่ายภาพกับนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารกระทรวงและหัวหน้าหน่วยงานในสังกัดกระทรวง
*************
วันศุกร์ที่ 1 มกราคม 2564
รมว.วธ.เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔
รมว.วธ.เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔
วันที่ ๓๑ ธันวาคม ๒๕๖๓ เวลา ๒๒.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔ โดยมี สมเด็จพระมหาธีราจารย์ เจ้าอาวาสวัดยานนาวา เป็นประธานฝ่ายสงฆ์ และมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการกระทรวงวัฒนธรรม คณะสงฆ์ และพุทธศาสนิกชน เข้าร่วมพิธี ณ วัดยานนาวา เขตสาทร กรุงเทพฯ ทั้งนี้ กระทรวงวัฒนธรรม โดยกรมการศาสนา จัดพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔ โดยยืดหลักปฏิบัติ New Normal ถ่ายทอดสดผ่านทางสถานีโทรทัศน์ และออนไลน์ ทางสถานีวิทยุโทรทัศน์กองทัพบก ช่อง ๕ HD1 WBTV และ Facebook กรมการศาสนา
วันเสาร์ที่ 2 มกราคม 2564
คณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
คณะผู้บริหารฯ ดีอีเอส ร่วมลงนามถวายพระพร
เนื่องในโอกาสวันขึ้นปีใหม่ พ.ศ.2564
เมื่อวันที่1มกราคม2563นางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมนายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงฯเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2564 ณศาลาสหทัยสมาคมในพระบรมมหาราชวัง
*************
วันศุกร์ที่ 1 มกราคม 2564
นายกรัฐมนตรีและภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
นายกรัฐมนตรีและภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันนี้ (1 ม.ค. 64) เวลา 08.30 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและนางนราพร จันทร์โอชา ภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พุทธศักราช 2564 โดยมีรองนายกรัฐมนตรีและภริยา ร่วมในพิธีตามลำดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี นายกรัฐมนตรีถวายแจกันดอกไม้ จำนวน 2 แจกัน ในนาม 1) นายกรัฐมนตรีและคณะรัฐมนตรี 2) นายกรัฐมนตรีและภริยา จากนั้น ภริยานายกรัฐมนตรีถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์
นายกรัฐมนตรีและภริยา ลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
---------------
วันพฤหัสบดีที่ 14 มกราคม 2564
ผู้บริหาร ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
ผู้บริหาร ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันนี้ (14 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และ นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ” ซึ่งเป็นเครื่องหมายที่กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม มอบให้เพื่อเชิดชูเกียรติสำหรับผู้ที่ประกอบคุณงามความดี ปฏิบัติหน้าที่ด้วยความมานะบากบั่นอดทนและเสียสละอย่างสูง จนบังเกิดผลดีต่อส่วนรวม ในงานด้านการอนุรักษ์ทรัพยากรทางทะเลและชายฝั่ง โดยมี นายโสภณ ทองดี อธิบดีกรมทรัพยากรทางทะเลและชายฝั่ง เป็นผู้แทนในการมอบ ณ บริเวณห้องโถง ชั้น 1 สำนักงานปลัดกระทรวงอุตสาหกรรม
วันพฤหัสบดีที่ 14 มกราคม 2564
บีโอไอร่วมหารือสตาร์ทอัพญี่ปุ่น
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (กลาง) ร่วมหารือกับ Mr. Sano Shotaro อัครราชทูตฝ่ายการพาณิชย์ญี่ปุ่น และผู้บริหารของบริษัท Umitron สตาร์ทอัพด้านการพัฒนาระบบเกษตรและประมงอัจฉริยะ
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (กลาง) ร่วมหารือกับMr. Sano Shotaroอัครราชทูตฝ่ายการพาณิชย์ญี่ปุ่น และผู้บริหารของบริษัทUmitronสตาร์ทอัพด้านการพัฒนาระบบเกษตรและประมงอัจฉริยะโดยใช้เทคโนโลยีIoTและAIซึ่งได้รับการสนับสนุนจากรัฐบาลญี่ปุ่นในการออกไปการสร้างความร่วมมือกับประเทศในอาเซียน เพื่อใช้เทคโนโลยีดิจิทัลในการยกระดับเศรษฐกิจและสังคมภายใต้โครงการสนับสนุนการลงทุนด้านอุตสาหกรรมดิจิทัลในเอเชีย หรือAsia Digital Transformation (ADX)โดยรัฐบาลญี่ปุ่นได้เลือกสตาร์ทอัพ 7 โครงการให้ทำความร่วมมือกับประเทศไทย แสดงให้เห็นว่าประเทศไทยมีศักยภาพและความพร้อมทางเศรษฐกิจ ทำให้สตาร์ทอัพญี่ปุ่นสนใจมาร่วมพัฒนาธุรกิจ ณ สำนักงานบีโอไอ ถนนวิภาวดีรังสิต เมื่อเร็วๆนี้
วันพฤหัสบดีที่ 14 มกราคม 2564
รัฐมนตรีว่าการกระทรวงมหาดไทย นำคณะผู้บริหารระดับสูงกระทรวงมหาดไทย ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐมนตรีว่าการกระทรวงมหาดไทย นำคณะผู้บริหารระดับสูงกระทรวงมหาดไทย ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เมื่อวันที่ 13 ม.ค. 64 เวลา 14.30 น. ที่ศาลาสหทัยสมาคม ในพระบรมมหาราชวัง กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นำนายฉัตรชัย พรหมเลิศ ปลัดกระทรวงมหาดไทย พร้อมด้วยคณะผู้บริหารระดับสูงของกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงหายจากพระอาการประชวร และทรงมีพระพลานามัยสมบูรณ์แข็งแรง
วันพฤหัสบดีที่ 14 มกราคม 2564
กระทรวงสาธารณสุขย้ำคนไทยการ์ดไม่ตก ป้องกันติดเชื้อในครอบครัว
กระทรวงสาธารณสุขคาดสัปดาห์นี้แนวโน้มโควิด 19 ดีขึ้น ถ้าคนไทยการ์ดไม่ตก ป้องกันการติดเชื้อในครอบครัว ย้ำสวมหน้ากาก ล้างมือบ่อยๆ รักษาระยะห่างระหว่างบุคคล
วันนี้(14 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.จักรรัฐ พิทยาวงศ์อานนท์ ผู้อำนวยการกองระบาดวิทยา กรมควบคุมโรค แถลงข่าวความคืบหน้าผู้ติดเชื้อโควิด 19 ในประเทศไทย ว่า ประเทศไทยพบการระบาดระลอกใหม่ตั้งแต่วันที่ 15 ธันวาคม 2563 – 13 มกราคม 2564 ผู้ป่วยยืนยันสะสม 7,025ราย โดยในวันนี้มีผู้ป่วยรายใหม่เพิ่มขึ้น 271 ราย แบ่งเป็นติดเชื้อในประเทศ 259 ราย แบ่งเป็น คัดกรองเชิงรุก 181 ราย และพบจากการเฝ้าระวัง 78 ราย ติดเชื้อจากต่างประเทศ 12 ราย กลับบ้านได้ 717 ราย รักษาในโรงพยาบาล 2,110 ราย มีผู้ป่วยที่ยังใส่ท่อช่วยหายใจ 13 คน มีผู้เสียชีวิตเพิ่ม 2 ราย ทำให้มีผู้เสียชีวิตทั้งหมด 9 ราย คิดเป็นร้อยละ 0.13 ซึ่งต่ำกว่าระลอกแรก เนื่องจากอาการของโรคไม่ได้รุนแรง ผู้ป่วยอายุน้อย และมีการป้องกันตัวเอง
สำหรับรายละเอียดของผู้เสียชีวิต รายแรกเป็นชายอังกฤษ อายุ 71 ปี มีโรคประจำตัว เบาหวาน ไทรอยด์ มะเร็งปอด โดยเดินทางมาจากประเทศอังกฤษวันที่ 5 มกราคม 2564 ต่อมาวันที่ 11 มกราคม 2564 มีอาการไม่สบาย ไข้ ไอ จากนั้นอาการแย่ลง และเสียชีวิตในวันที่ 13 มกราคม 2564 รายที่ 2 เป็นชายไทย อายุ 53 ปี อาชีพรับจ้างมีโรคเบาหวานเป็นโรคประจำตัว วันที่ 3 มกราคม 2564 มีไข้ ปวดหัว ไอ วันที่ 5 มกราคม 2564 เข้า โรงพยาบาลในจังหวัดนนทบุรี พบเชื้อโควิด 19 วันที่ 10 มกราคม 2564 อาการทรุดลงอย่างรวดเร็ว เสียชีวิตในวันที่ 13 มกราคม 2564
แนวโน้มการระบาดแต่ละช่วงรายสัปดาห์หากในสัปดาห์นี้ ( วันที่ 10 – 16 มกราคม 2564 ) ซึ่งเหลืออีก 2 วัน หากพบผู้ป่วยไม่เกิน 1,000 คน คาดว่าแนวโน้มผู้ป่วยเริ่มคงที่และน่าจะดีขึ้น แต่ทั้งนี้ต้องได้รับความร่วมมือจากคนไทยทุกคน การ์ดต้องไม่ตก สวมหน้ากากผ้า/หน้ากากอนามัยเมื่อออกจากบ้าน 100% ล้างมือบ่อยๆ ยังเป็นสิ่งที่จำเป็นอยู่ สิ่งที่สำคัญคือการเว้นระยะห่าง
นอกจากนี้ พบมีการติดเชื้อในครอบครัวรวมถึงเด็กเล็กสาเหตุเกิดจากคนในครอบครัวไปบ่อน สถานบันเทิง ซึ่งเป็นสถานที่แออัดอากาศไม่ถ่ายเท มีคนอยู่กันเป็นจำนวนมาก และสัมผัสผู้ติดเชื้อโดยไม่รู้ตัว เมื่อกลับมาบ้านแล้วไม่มีการป้องกันตัวเองทำให้เกิดการแพร่เชื้อในครอบครัว จึงขอให้ผู้ที่สัมผัสเสี่ยงสูงหรือผู้ที่ไปในสถานที่เสี่ยง ปฏิบัติตามคำแนะนำข้างต้นอย่างเคร่งครัด เว้นระยะห่าง หลีกเลี่ยงการทำกิจกรรมร่วมกันกับบุคคลในครอบครัว ไม่กอด ไม่หอมเด็กเล็ก ไม่รับประทานอาหารร่วมกัน เมื่อกลับถึงบ้านให้รีบล้างมือ อาบน้ำทำความสะอาดร่างกายทันที ป้องกันการแพร่ระบาดในครอบครัว ส่วนผู้สัมผัสเสี่ยงสูงที่ได้รับการตรวจทางห้องปฏิบัติการระหว่างรอผลตรวจขอให้อยู่บ้านกักตัวให้ครบ 14 วัน โดยไม่เดินทางไปแหล่งชุมชน ปฏิบัติตามคำแนะนำของแพทย์ แยกของใช้ส่วนตัว หากมีไข้, ไอ, หายใจลำบาก, เจ็บคอ, ปวดหัว, จมูกไม่ได้กลิ่น, ลิ้นไม่รับรส ให้รีบพบแพทย์ สอบถามข้อมูลเพิ่มเติมที่สายด่วน 1422
*************************** 14 มกราคม 2564
วันพฤหัสบดีที่ 14 มกราคม 2564
อนุมัติงบ ! ช่วยเกษตรกรโคนม
...
ด้วยสถานการณ์โควิด-19 ส่งผลกระทบต่อ
เกษตรกรผู้เลี้ยงโคนม ผู้ประกอบการและแรงงาน
ในกิจการผลิตภัณฑ์นม กว่า 120,000 ราย
.
เนื่องจากปริมาณการบริโภคลดลง 30%
แม้จะพยายามยืดอายุ โดยแปรรูปเป็นนม ยู เอช ที บรรจุกล่อง
ให้ผลิตภัณฑ์นมมีอายุนานได้ถึง 10 เดือนแล้ว
ยังมีนมเสียไป 213 กล่อง คิดเป็นมูลค่าราว 1,477 ล้านบาท
.
รัฐบาลจึงเห็นชอบมาตรการเพื่อแก้ปัญหา โดย
.
@ ระยะเร่งด่วน
อนุมัติงบกลาง เพื่อกรณีฉุกเฉินจำเป็น 1,477 ล้านบาท
ให้หน่วยงานที่มีโรงเรียนในสังกัด เพื่อซื้อนมให้เด็กนักเรียน ดังนี้
- องค์กรปกครองส่วนท้องถิ่น 1,098 ล้านบาท
- กระทรวงศึกษาธิการ 326 ล้านบาท
- กรุงเทพมหานคร 50.8 ล้านบาท
- เทศบาลเมืองพัทยา 2.45 ล้านบาท
.
@ ระยะกลางและยาว
ให้หน่วยงานที่เกี่ยวข้อง เร่งศึกษาเพื่อพัฒนาการเพิ่มมูลค่าน้ำนมดิบ
เช่น แปรรูปตามความต้องการตลาด (วิปครีม ชีส อาหารสัตว์)
รณรงค์การบริโภคภายในประเทศให้เพิ่มมากขึ้น
.
.
ทั้งหมดนี้
จะทำให้ เด็กไทยได้ดื่มนมมากขึ้น เพิ่มภูมิคุ้มกันโรค
ร่างกายแข็งแรง และลดค่าใช้จ่ายของผู้ปกครอง
และช่วยให้เกษตรกรโคนม จำหน่ายน้ำนมดิบได้
ผู้ประกอบการ ยังคงดำเนินกิจการ จ้างงานได้ต่อเนื่อง
อุตสาหกรรมนมไทย เดินหน้าต่อไปได้อย่างมั่นคง
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 มกราคม 2564
คอนเฟิร์ม! เงิน 4 โครงการเยียวยาจากรัฐ ไม่ต้องเสียภาษี
...
มั่นใจได้เลยครับ สำหรับใครที่กังวลว่า
เงินที่ได้จากการร่วมโครงการเยียวยาของรัฐ
จะถูกนำมาคิดภาษีในปี 2563 หรือไม่?
.
ล่าสุด ครม. มีมติเห็นชอบยกเว้นภาษีเงินได้
สำหรับเงินที่ได้รับจากโครงการเยียวยาของรัฐบาล
จากผลกระทบของโรคโควิด-19 ทั้ง 4 โครงการ
1.โครงการเราไม่ทิ้งกัน
2.โครงการเราเที่ยวด้วยกัน
3.โครงการกำลังใจ
4.โครงการคนละครึ่ง
.
เพื่อกระตุ้นการบริโภคภายในประเทศ
ลดภาระค่าครองชีพประชาชน
รวมถึงช่วยสนับสนุนทุกภาคส่วน
ที่ได้รับผลกระทบจากโควิด-19 อย่างแท้จริง
.
ดังนั้น ข่าวลือที่ว่า หากรับเงินช่วยเหลือจากรัฐ
จะต้องนำมาคำนวณเพื่อเสียภาษีเงินได้นั้น
จึงเป็นข่าวปลอม ไม่ควรแชร์ต่อ
ขอให้ช่วยกันแชร์ข่าวจริงที่เชื่อถือได้นะครับ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันพฤหัสบดีที่ 14 มกราคม 2564
ร่วมระลึกพระคุณครูแบบ New normal
...
วันครูปีนี้ เตรียมระลึกพระคุณครูในรูปแบบออนไลน์
ตามมาตรการป้องกันโรคโควิด-19
ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล”
.
ส่วนกลางจัดงาน 3 เฟส
เฟสแรก งานวันครูออนไลน์ 16 ม.ค.64
เฟสสอง แลกเปลี่ยนเรียนรู้ผ่าน www.วันครู.com
เฟสสาม ยกย่องเชิดชูเกียรติผู้ประกอบวิชาชีพ
.
ส่วนภูมิภาคจัดงานตามความเหมาะสม
กับบริบทและสถานการณ์
ยึดมาตรการป้องกันและควบคุมโรคของสาธารณสุข
.
สำหรับคำขวัญวันครูที่นายก ฯ มอบไว้ในปีนี้
“ครูวิถีใหม่ ใส่ใจดิจิทัล สร้างสรรค์คุณธรรมประจำชาติ”
เชิญชวนทุกคนร่วมทำความดี เป็นจิตอาสา
และแชร์ความรู้สึกดี ๆ ส่งต่อถึงคุณครูทุกคน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 มกราคม 2564
รมว.วธ.ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔
รมว.วธ.ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔
วันที่ ๑๔ มกราคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔ โดยมี นายพิพัฒน์ รัชกิจประการ รัฐมนตรีว่าการกระทรวงท่องเที่ยวและกีฬา เป็นประธาน และมีผู้แทนรัฐมนตรีว่าการกระทรวงมหาดไทย กรรมการ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทำเนียบรัฐบาล